Diari Oficial de la Generalitat Valenciana


Sumari del DOGV 3434, del 15-02-1999 (1999/447)

RESOLUCIÓ de 16 de desembre de 1998, del conseller d'Obres Públiques, Urbanisme i Transports, relativa a la modificació puntual núm. 5 de les Normes Subsidiàries del municipi dels Poblets (Alacant).
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3434

Data del DOGV
:   15-02-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/447


Data del document
:   16-12-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Poblets, els
    * pla d'urbanisme

RESOLUCIÓ de 16 de desembre de 1998, del conseller d'Obres Públiques, Urbanisme i Transports, relativa a la modificació puntual núm. 5 de les Normes Subsidiàries del municipi dels Poblets (Alacant). [1999/X447]
  
Vist l'expedient relatiu a la modificació puntual núm. 5 de les Normes Subsidiàries del municipi dels Poblets (Alacant) i del qual resulten els següents:
  
Antecedents de fet
  
Primer
  
L'Ajuntament dels Poblets, en la sessió plenària del dia 6 d'octubre de 1997, va acordar la seua aprovació provisional, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana, 29 de juliol de 1997, i a un dels diaris de major difusió provincial el 8 de juliol de 1997, no havent-s'hi presentat al·legacions.
  
Segon
  
El projecte consta de memòria informativa i justificativa i plans d'estat actual i modificat.
  
Tercer
  
Aquesta modificació té per objecte la reordenació dels espais lliures de domini i ús públic i el sistema viari en la intersecció de l'AV-1301 (en la seua travessia urbana) i la Ronda Est i altres connexions en la perifèria o límit urbà del nucli de Setla. L'ajuntament justifica aquesta en la necessitat de millorar la visibilitat i circulació en la cruïlla, així com la seguretat viària.
  
La modificació es concreta en la substitució de tres xicotetes zones verdes amb dimensions màximes dues d'elles de 20 metres i una altra de forma triangular una mica major que són substituïdes per altres dues més xicotetes, una rotonda de 24 metres de diàmetre i la zona triangular que augmenta una mica la superfície. En total 1.704 m² de zona verda augmenten a 2.399 m² a costa del viari. La superfície edificable disminueix en 36 m² que passen a viari.
  
Quart
  
S'incorpora a l'expedient un informe favorable de l'Oficina del Pla de Carreteres de la Conselleria d'Obres Públiques, Urbanisme i Transports, de data 28 de setembre de 1997.
  
Cinquè
  
La Comissió Territorial d'Urbanisme d'Alacant, en la sessió del dia 2 de març de 1998, va acordar suspendre la tramitació de l'expedient fins que la proposta és corregida, ja que les zones verdes resultants en remodelar la xarxa viària proposada no es consideraven acceptables per mancar d'entitat com a tal.
  
L'Ajuntament dels Poblets, amb data 15 de maig de 1998, remet nova documentació reparadora de les mencionades observacions, aprovada pel Plenari el 6 d'abril de 1998.
  
Sisè
  
La Comissió Territorial d'Urbanisme d'Alacant, en la sessió del 28 de juliol de 1998, va adoptar l'acord d'informar favorablement la modificació puntual núm. 5 de les Normes Subsidiàries dels Poblets, i supeditar la seua remissió al conseller d'Obres Públiques, Urbanisme i Transports, a efectes de la seua aprovació definitiva, al fet que es repare la deficiència assenyalada en el citat acord, referent a l'eliminació de la qualificació de zona verda de la rotonda prevista.
  
Setè
  
En data 14 de setembre de 1998, l'ajuntament remet nova documentació que compleix tots els extrems del mencionat acord de la Comissió Territorial d'Urbanisme.
  
En data 2 de desembre de 1998, mitjançant Resolució de la Secretaria de la Comissió Territorial d'Urbanisme d'Alacant, es donen per complertes les condicions imposades en l'acord de 28 de juliol de 1998, i s'ordena la remissió al conseller d'Obres Públiques, Urbanisme i Transports de l'expedient, a efectes de la seua aprovació definitiva.
  
Fonaments de dret
  
Primer
  
Respecte del procediment, en el cas present, s'han observat les prescripcions legalment establertes, que per remissió del 55.1 estan constituïdes pels articles 38 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (a partir d'ara LRAU).
  
Segon
  
La documentació està completa, als efectes del compliment del que preceptua l'article 27 de la LRAU.
  
Tercer
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU, una vegada que han estat reparades les observacions assenyalades per la Comissió Territorial d'Urbanisme.
  
Quart
  
No obstant això, atés que la modificació comporta com a conseqüència del seu objecte una diferent qualificació o ús urbanístic de les zones verdes o espais lliures anteriorment previstos, es requereix amb l'informe previ favorable del Consell Superior d'Urbanisme ?substituït, fins que aquest no es constituesca, en l'exercici de les seues funcions pel conseller d'Obres Públiques, Urbanisme i Transports, amb l'informe previ de la Comissió Territorial d'Urbanisme, en aplicació de la disposició transitòria novena de la LRAU-, de conformitat amb el que estableix l'article 55.4 de LRAU. Sense que siga preceptiu el dictamen del Consell Jurídic Consultiu de la Comunitat Valenciana, previst en la Llei 10/1994, de 19 de desembre, de la Generalitat Valenciana, com ha posat de manifest el mencionat òrgan consultiu en reiterats dictàmens.
  
Cinquè
  
El conseller d'Obres Públiques, Urbanisme i Transports és competent per a l'aprovació definitiva d'aquest expedient, en virtut del que estableix l'article 38.3 de la citada Llei Reguladora de l'Activitat Urbanística, en relació amb l'article 6 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats i altres de concordant i pertinent aplicació, d'acord amb la Comissió Territorial d'Urbanisme d'Alacant, resolc:
  
Informar favorablement aquest expedient i, en conseqüència, aprovar definitivament la modificació puntual núm. 5 de les Normes Subsidiàries dels Poblets.
  
Aquesta resolució entrarà en vigor el mateix dia en què es publique en el Diari Oficial de la Generalitat Valenciana.
  
Contra aquesta resolució, que posa fi a la via administrativa, es podrà interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveu l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que s' hi puga exercir qualsevol altre recurs que s'estime oportú.